எடப்பாடி பழனிசாமி தலைமையிலான அரசை ஆதரிக்கும் 113 எம்.எல்.ஏ-க்களில் ராயப்பேட்டை கட்சி அலுவலகத்தில் நடந்த இன்றைய கூட்டத்துக்கு 30 எம்.எல்.ஏ- க்கள் வரவில்லை. அதாவது, எடப்பாடி அரசை ஆதரிப்பதாகச் சொல்லப்படும் 113 எம்.எல்.ஏ-க்களில் 83 எம்.எல்.ஏ-க்கள் மட்டுமே பங்கேற்றுள்ளதாகக் கூறுகிறார்கள். அப்படியென்றால், ஏற்கனவே, தினகரன் அணியில் இருக்கும் 21 எம்.எல்.ஏ-க்களுடன் இந்த 30 எம்.எல்.ஏ-க்களையும் சேர்த்தால் தினகரன் ஆதரவு எம்.எல்.ஏ-க்களின் எண்ணிக்கை 51 ஆகிவிடுவதற்கான வாய்ப்புகள் உள்ளன. இப்போதைய அரசியல் குழப்பத்தால், அ.தி.மு.க எம்.எல்.ஏ-க்கள் அனைவருமே எந்த அணிக்குப் போவது, யாரை ஆதரிப்பது என்ற பெருங்குழப்பத்தில் உள்ளனர். இந்த ஆட்சி நிலைக்குமா? தேர்தல் வந்தால் மீண்டும் ஜெயிக்க முடியுமா? என்றெல்லாம் அ.தி.மு.க எம்.எல்.ஏ-க்கள் இப்போதே கணக்குப்போட ஆரம்பித்துவிட்டனர்.